9 mart kuni Afg‘oniston poytaxti Kobul g‘arbida joylashgan shialar masjidi yaqinida sodir etilgan portlash oqibatida kamida 9 kishi halok bo‘ldi, 7 kishi yaralandi. “Bu haqda Afg‘oniston ichki ishlar vazirligi matbuot kotibi Nusrat Rahimiyga iqtibos keltirgan holda Tolo News telekanali xabar berdi. Rahimiyning aytishicha, xudkush terrorchi afg‘on shialarining sobiq yetakchisi Abdulloh Ali Mozoriy o‘limining bir yilligiga bag‘ishlangan marosim o‘tayotgan Mo‘salla-a-Mozor-zal yaqinida o‘zini portlatgan. Portlash yuqori lavozimli mansabdor shaxslar ishtirok etgan marosim joyidan 300 metr uzoqlikda joylashgan nazorat-o‘tkazish punkti yaqinida yuz bergan. Boshqa ma’lumotlarga ko‘ra, portlash oqibatida 10 kishi halok bo‘lgan, 22 kishi yaralangan.